ক'ৰণাৰ ভয়াবহতাৰ মাজতেই বিজেপি মিত্ৰজোট চৰকাৰে হুৰা-হুৰে পেট্ৰল-ডিজেলৰ মূল্যবৃদ্ধিৰে ৰাম-টোঙোন সোধাইছে সৰ্বসাধাৰণ জনতাৰ মূৰত। পেট্ৰল-ডিজেলৰ আকাশলংঘী মূল্যবৃদ্ধিৰ বিৰুদ্ধে মৰিগাঁও জিলাৰ লাহৰীঘাটৰ ভূৰাগাঁৱত কৃষক মুক্তি সংগ্ৰাম সমিতি আৰু ছাত্র মুক্তি সংগ্ৰাম সমিতিয়ে ৰাজপথত টায়াৰ জ্বলাই চৰকাৰ বিৰোধী বিভিন্ন শ্ল'গানেৰে তীব্ৰ প্ৰতিবাদ সাব্যস্ত কৰে। প্ৰতিবাদকাৰীসকলে হাতে হাতে প্লে-কাৰ্ড লৈ বিভিন্ন শ্ল'গানৰে ভূৰাগাঁৱৰ ৰাজপথ উত্তাল কৰি তুলে।
